02017D2074 — ET — 22.02.2021 — 009.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

NÕUKOGU OTSUS (ÜVJP) 2017/2074,

13. november 2017,

piiravate meetmete kohta seoses olukorraga Venezuelas







I PEATÜKK

EKSPORDIPIIRANGUD

Artikkel 1

1. Keelatakse relvade ja igasuguse nendega seotud materjali, sealhulgas tulirelvade ja laskemoona, sõjaväeveokite ja -varustuse, poolsõjalise varustuse ja eespool nimetatutele ette nähtud varuosade Venezuelale müük, tarnimine, üleandmine ja eksport liikmesriikide kodanike poolt või liikmesriikide territooriumilt või liikmesriikide lipu all sõitvaid laevu või liikmesriikides registreeritud õhusõidukeid kasutades, olenemata sellest, kas need tooted on pärit liikmesriikide territooriumilt või mitte.

2. Keelatakse a) anda otse või kaudselt ühelegi füüsilisele või juriidilisele isikule, üksusele või asutusele Venezuelas või kasutamiseks Venezuelas tehnilist abi või osutada vahendusteenuseid ja muid teenuseid, mis on seotud sõjalise tegevusega ning relvade ja igasuguste nendega seotud materjali, sealhulgas tulirelvade ja laskemoona, sõjaväeveokite ja -varustuse, poolsõjalise varustuse ja eespool nimetatutele ette nähtud varuosade tarnimise, tootmise, hoolduse ja kasutamisega; b) rahastada sõjalist tegevust või anda selleks rahalist abi, sealhulgas eelkõige toetusi, laene ja ekspordikrediidikindlustust, ning pakkuda kindlustust ja edasikindlustust relvade ja nendega seotud materjali müümiseks, tarnimiseks, üleandmiseks või ekspordiks või sellega seotud tehnilise abi andmiseks või vahendusteenuste ja muude teenuste osutamiseks otse või kaudselt ühelegi isikule, üksusele või asutusele Venezuelas või kasutamiseks Venezuelas.

Artikkel 2

Artiklis 1 sätestatud keeldu ei kohaldata enne 13. novembrit 2017 sõlmitud lepingute või selliste lepingute täitmiseks vajalike lisalepingute täitmise suhtes, tingimusel et need lepingud on kooskõlas nõukogu ühise seisukohaga 2008/944/ÜVJP, ( 1 ) eelkõige selle artiklis 2 sätestatud kriteeriumidega, ning et füüsiline või juriidiline isik, üksus või asutus, kes soovib lepingut täita, on teatanud lepingust oma asukohajärgse liikmesriigi pädevale asutusele viie tööpäeva jooksul alates käesoleva otsuse jõustumisest.

Artikkel 3

1. Keelatakse siserepressioonideks kasutada võidava varustuse Venezuelale müümine, tarnimine, üleandmine ja eksport liikmesriikide kodanike poolt või liikmesriikide territooriumilt või liikmesriikide lipu all sõitvaid laevu või liikmesriikides registreeritud õhusõidukeid kasutades, olenemata sellest, kas need tooted on pärit liikmesriikide territooriumilt või mitte.

2. Keelatud on a) anda otse või kaudselt ühelegi füüsilisele või juriidilisele isikule, üksusele või asutusele Venezuelas või kasutamiseks Venezuelas tehnilist abi või osutada vahendusteenuseid ja muid teenuseid, mis on seotud siserepressioonideks kasutada võidava varustuse tarnimise, tootmise, hoolduse ja kasutamisega; b) rahastada või anda rahalist abi, sealhulgas eelkõige toetusi, laene ja ekspordikrediidikindlustust, ning pakkuda kindlustust ja edasikindlustust siserepressioonideks kasutada võidava varustuse müügiks, tarnimiseks, üleandmiseks või ekspordiks või sellega seotud tehnilise abi andmiseks või vahendusteenuste ja muude teenuste osutamiseks otse või kaudselt ühelegi isikule, üksusele või asutusele Venezuelas või kasutamiseks Venezuelas.

3. Liit võtab vajalikke meetmeid, et määrata kindlaks käesoleva artikliga reguleeritavad asjakohased esemed.

Artikkel 4

1. Artikleid 1 ja 3 ei kohaldata a) sellise mittesurmava sõjalise varustuse või siserepressioonideks kasutada võidava varustuse müümise, tarnimise, üleandmise ja ekspordi suhtes, mis on ette nähtud kasutamiseks üksnes humanitaar- või kaitseotstarbel või Ühinenud Rahvaste Organisatsiooni (ÜRO) ning liidu ja selle liikmesriikide või piirkondlike ja allpiirkondlike organisatsioonide korraldatavates institutsioonide ülesehitamise programmides või materjali suhtes, mis on mõeldud ÜRO ja liidu või piirkondlike ja allpiirkondlike organisatsioonide kriisiohjamisoperatsioonideks; b) demineerimistöödel kasutatava demineerimisvarustuse ja -materjali müügi, tarnimise, üleandmise ja ekspordi suhtes; c) sellise mittesurmava varustuse hoolduse suhtes, mida võib kasutada Venezuela merevägi ja rannikuvalve ning mis on ette nähtud üksnes piirivalveks, piirkonna stabiilsuseks ja narkootikumide tabamiseks; d) punktides a, b ja c osutatud varustuse või materjaliga seotud rahastamise ja rahalise abi suhtes; e) punktides a, b ja c osutatud varustuse või materjaliga seotud tehnilise abi osutamise suhtes tingimusel, et asjaomane pädev asutus on sellise ekspordi eelnevalt heaks kiitnud.

2. Artikleid 1 ja 3 ei kohaldata sellise kaitseriietuse, sealhulgas kuulivestide ja sõdurikiivrite suhtes, mida ajutiselt ekspordivad Venezuelasse ÜRO töötajad, liidu või selle liikmesriikide töötajad, meedia esindajad ning humanitaar- ja arenguabitöötajad ja nendega seotud töötajad üksnes isiklikuks kasutamiseks.

Artikkel 5

1. Liikmesriikide kodanikel ja liikmesriikide territooriumilt keelatakse selliste seadmete, tehnoloogia või tarkvara müük, tarnimine, üleandmine või eksport, mis on peamiselt mõeldud interneti ning mobiiltelefonivõrgu või tavatelefonivõrgu kaudu toimuva telefoniside jälgimiseks või infopüügiks, sealhulgas mis tahes telekommunikatsiooni või interneti jälgimise või infopüügi teenuste osutamine, Venezuela režiimi poolt või selle nimel ning rahalise ja tehnilise abi osutamine selliste seadmete, tehnoloogia või tarkvara paigaldamiseks, käitamiseks ja ajakohastamiseks.

2. Erandina lõikest 1 võivad liikmesriigid lubada lõikes 1 osutatud seadmete, tehnoloogia või tarkvara müüki, tarnimist, üleandmist või eksporti, sealhulgas mis tahes telekommunikatsiooni või interneti jälgimise või infopüügi teenuste osutamist ning seonduva rahalise ja tehnilise abi osutamist, kui neil on piisav põhjus arvata, et Venezuela valitsus, avalik-õiguslikud asutused, äriühingud või ametid või nende nimel või nende juhiste alusel tegutsevad isikud või üksused ei kasuta seadmeid, tehnoloogiat ega varustust siserepressioonideks.

Asjaomane liikmesriik teavitab nelja nädala jooksul pärast loa andmist teisi liikmesriike ja komisjoni kõikidest käesoleva lõike alusel antud lubadest.

3. Liit võtab vajalikke meetmeid, et määrata kindlaks käesoleva artikliga reguleeritavad asjakohased tooted.







II PEATÜKK

RIIKI LUBAMISE PIIRANGUD

Artikkel 6

1. Liikmesriigid võtavad vajalikud meetmed, et nende territooriumile ei saaks siseneda ega seda läbida a) füüsilised isikud, kes vastutavad Venezuelas toime pandud inimõiguste raske rikkumise või kuritarvitamise eest või kodanikuühiskonna ja demokraatliku opositsiooni represseerimise eest, või b) füüsilised isikud, kelle meetmed, poliitika või tegevus õõnestavad Venezuelas muul viisil demokraatiat või õigusriigi põhimõtet, kes on loetletud I lisas.

2. Lõige 1 ei kohusta liikmesriiki keelama oma kodanike sisenemist oma territooriumile.

3. Lõige 1 ei piira neid juhtumeid, kui liikmesriiki seob rahvusvahelisest õigusest tulenev kohustus, eelkõige: a) rahvusvahelise valitsustevahelise organisatsiooni asukohariigina; b) ÜRO kokku kutsutud või selle egiidi all toimuvat rahvusvahelist konverentsi läbi viiva korraldajariigina; c) privileege ja immuniteete kehtestava mitmepoolse lepingu alusel või d) Püha Tooli (Vatikani linnriik) ja Itaalia vahel 1929. aastal sõlmitud lepingust (Lateraani pakt) tulenevalt.

4. Lõiget 3 loetakse kohalduvaks ka juhul, kui liikmesriik on Euroopa Julgeoleku- ja Koostööorganisatsiooni (OSCE) asukohariik.

5. Nõukogu tuleb nõuetekohaselt teavitada kõigist liikmesriigi poolt lõike 3 või 4 kohaselt tehtud eranditest.

6. Liikmesriigid võivad teha erandeid lõike 1 alusel kehtestatud meetmetest, kui reisimine on õigustatud seoses kiireloomuliste humanitaarvajadustega või osalemisega valitsustevahelistel kohtumistel, liidu toel toimuvatel kohtumistel või OSCE eesistujaks oleva liikmesriigi korraldatavatel kohtumistel, kus peetakse poliitilist dialoogi, mis otseselt edendab demokraatiat, inimõigusi ja õigusriigi põhimõtet Venezuelas.

7. Liikmesriik, kes soovib teha lõikes 6 osutatud erandeid, teatab sellest nõukogule kirjalikult. Erand loetakse antuks, välja arvatud juhul, kui vähemalt üks nõukogu liige esitab kirjaliku vastuväite kahe tööpäeva jooksul alates teatise saamisest kavandatava erandi kohta. Kui üks või mitu nõukogu liiget esitab vastuväite, võib nõukogu otsustada kavandatud erandi tegemise kvalifitseeritud häälteenamusega.

8. Kui liikmesriik lubab lõigete 3, 4, 6 ja 7 alusel I lisas loetletud isikutel siseneda oma territooriumile või neil seda läbida, kehtib luba ainult sel eesmärgil, milleks see anti, ning üksnes isikute suhtes, keda see puudutab.







III PEATÜKK

RAHALISTE VAHENDITE JA MAJANDUSRESSURSSIDE KÜLMUTAMINE

Artikkel 7

1. Külmutatakse kõik rahalised vahendid ja majandusressursid, mis kuuluvad I lisas loetletud a) füüsilistele või juriidilistele isikutele, üksustele või asutustele, kes vastutavad Venezuelas inimõiguste raske rikkumise või kuritarvitamise eest või kodanikuühiskonna ja demokraatliku opositsiooni represseerimise eest; b) füüsilistele või juriidilistele isikutele, üksustele või asutustele, kelle meetmed, poliitika või tegevus õõnestavad Venezuelas muul viisil demokraatiat või õigusriigi põhimõtet, või mis on nende omandis, valduses või kontrolli all.

2. Külmutatakse kõik rahalised vahendid ja majandusressursid, mis on selliste füüsiliste või juriidiliste isikute, üksuste või asutuste omandis, valduses või kontrolli all, kes on seotud lõikes 1 osutatud ja II lisas loetletud isikute, üksuste või asutustega.

3. Rahalisi vahendeid ega majandusressursse ei anta otse ega kaudselt I või II lisas loetletud füüsiliste või juriidiliste isikute, üksuste või asutuste käsutusse ega nende toetamiseks.

4. Liikmesriigi pädev asutus võib tingimustel, mida ta asjakohaseks peab, lubada vabastada teatavad külmutatud rahalised vahendid või majandusressursid või teha teatavad rahalised vahendid või majandusressursid kättesaadavaks pärast seda, kui ta on kindlaks teinud, et need rahalised vahendid või majandusressursid on a) vajalikud I või II lisas loetletud füüsiliste või juriidiliste isikute, üksuste või asutuste ja selliste füüsiliste isikute ülalpeetavate pereliikmete põhivajaduste katmiseks, sealhulgas toidu, üüri või hüpoteegi, ravimite ja ravikulude, maksude, kindlustusmaksete ning kommunaalteenuste eest tasumiseks; b) ette nähtud üksnes õigusabiteenustega seotud mõistlike töötasude maksmiseks ja vastavate kulude hüvitamiseks; c) ette nähtud üksnes tasude või teenustasude maksmiseks külmutatud rahaliste vahendite või majandusressursside tavapärase haldamise või säilitamise eest; d) vajalikud erakorraliste kulutuste katteks, tingimusel et asjaomane pädev asutus on vähemalt kaks nädalat enne loa andmist teavitanud teiste liikmesriikide pädevaid asutusi ja komisjoni põhjustest, mille alusel ta peab konkreetse loa andmist vajalikuks, või e) makstavad rahvusvahelise õiguse kohaselt puutumatu diplomaatilise või konsulaaresinduse või rahvusvahelise organisatsiooni pangakontole või pangakontolt, kui sellised maksed on ette nähtud diplomaatilise või konsulaaresinduse või rahvusvahelise organisatsiooni ametlikel eesmärkidel kasutamiseks.

Asjaomane liikmesriik teavitab teisi liikmesriike ja komisjoni kõikidest käesoleva lõike alusel antud lubadest.

5. Erandina lõigetest 1 ja 2 võib liikmesriigi pädev asutus lubada vabastada teatavad külmutatud rahalised vahendid või majandusressursid, kui on täidetud järgmised tingimused: a) vahekohus on teinud kõnealuste rahaliste vahendite või majandusressursside kohta otsuse enne kuupäeva, mil lõikes 1 või 2 osutatud füüsiline või juriidiline isik, üksus või asutus kanti I või II lisas esitatud loetellu, või nende kohta on liidus tehtud kohtu või halduskohtu otsus või asjaomases liikmesriigis täitmisele pööratav kohtuotsus enne või pärast nimetatud kuupäeva; b) rahalisi vahendeid või majandusressursse kasutatakse ainult sellise otsusega tagatud või kehtivaks tunnistatud nõuete rahuldamiseks kõnealuseid nõudeid omavate isikute õigusi reguleerivate õigusnormidega seatud piires; c) otsus ei ole tehtud I või II lisas loetletud füüsilise või juriidilise isiku, üksuse või asutuse kasuks ning d) otsuse tunnustamine ei ole vastuolus asjaomase liikmesriigi avaliku korraga.

Asjaomane liikmesriik teavitab teisi liikmesriike ja komisjoni kõikidest käesoleva lõike alusel antud lubadest.

6. Lõiked 1 ja 2 ei takista I või II lisas loetletud füüsilist või juriidilist isikut, üksust või asutust tegemast makset vastavalt lepingule või kokkuleppele, mille ta on sõlminud, või kohustusele, mis tekkis asjaomasele füüsilisele või juriidilisele isikule, üksusele või asutusele enne kuupäeva, mil kõnealune füüsiline või juriidiline isik, üksus või asutus kanti I või II lisas esitatud loetellu, tingimusel et asjaomane liikmesriik on teinud kindlaks, et makse ei ole vastuolus lõikega 3.

7. Lõiget 3 ei kohaldata külmutatud kontodele lisatud järgmiste summade suhtes: a) nende kontode intressid või muud tulud; b) maksed, mis tulenevad lepingust, kokkuleppest või kohustusest, mis sõlmiti või tekkis enne kuupäeva, mil nende kontode suhtes hakati kohaldama lõigetes 1, 2 ja 3 sätestatud meetmeid, või c) maksed, mis kuuluvad maksmisele liidus tehtud või asjaomases liikmesriigid täitmisele pööratava kohtu-, haldusorgani või vahekohtu otsuse alusel, tingimusel, et selliste intresside, muude tulude ja maksete suhtes kohaldatakse jätkuvalt lõikes 1 või 2 sätestatud meetmeid.







IV PEATÜKK

ÜLD- JA LÕPPSÄTTED

Artikkel 8

1. Liikmesriigi või liidu välisasjade ja julgeolekupoliitika kõrge esindaja ettepanekul koostab nõukogu ühehäälselt I ja II lisas esitatud loetelud ja muudab neid.

2. Nõukogu edastab lõikes 1 osutatud otsuse, sealhulgas loetellu kandmise põhjused, asjaomasele füüsilisele või juriidilisele isikule, üksusele või asutusele kas otse, kui aadress on teada, või teatise avaldamise kaudu ning annab asjaomasele isikule, üksusele või asutusele võimaluse esitada märkusi.

3. Kui esitatakse märkusi või uusi olulisi tõendeid, vaatab nõukogu lõikes 1 osutatud otsuse läbi ning teavitab vastavalt asjaomast füüsilist või juriidilist isikut, üksust või asutust.

Artikkel 9

1. I ja II lisa sisaldavad artikli 6 lõikes 1 ja artikli 7 lõikes 1 ning artikli 7 lõikes 2 osutatud füüsiliste ja juriidiliste isikute, üksuste ja asutuste loetellu kandmise põhjuseid.

2. I ja II lisa sisaldavad ka asjaomaste füüsiliste või juriidiliste isikute, üksuste ja asutuste tuvastamiseks vajalikku teavet selle olemasolul. Füüsiliste isikute puhul võib selline teave sisaldada nimesid, sealhulgas varjunimesid; sünniaega ja -kohta; kodakondsust; passi ja isikutunnistuse numbrit; sugu; aadressi, kui see on teada, ning positsiooni või ametit. Juriidiliste isikute, üksuste või asutuste puhul võib selline teave sisaldada nimesid, registrisse kandmise kohta ja kuupäeva, registrinumbrit ja tegevuskohta.

▼M6

Artikkel 9a

1. Nõukogu ja liidu välisasjade ja julgeolekupoliitika kõrge esindaja („kõrge esindaja”) võivad töödelda käesolevast otsusest tulenevate ülesannete täitmiseks isikuandmeid, eelkõige: a) I ja II lisasse tehtavate muudatuste ettevalmistamiseks ja sisseviimiseks, mida teeb nõukogu, b) I ja II lisasse tehtavate muudatuste ettevalmistamiseks, mida teeb kõrge esindaja.

2. Nõukogu ja kõrge esindaja võivad vajaduse korral ning ainult I ja II lisa koostamiseks vajalikus ulatuses töödelda asjakohaseid andmeid, mis on seotud loetellu kantud füüsiliste isikute toimepandud kuritegude, selliste isikute suhtes tehtud süüdimõistvate kohtuotsuste või selliste isikutega seotud julgeolekumeetmetega.

3. Käesoleva otsuse kohaldamisel nimetatakse nõukogu ja kõrge esindaja Euroopa Parlamendi ja nõukogu määruse (EL) 2018/1725 ( 2 ) artikli 3 punkti 8 tähenduses vastutavateks töötlejateks, et tagada asjaomaste füüsiliste isikute võimalus kasutada määrusest (EL) 2018/1725 tulenevaid õigusi.

▼B

Artikkel 10

Keelatud on teadlikult ja tahtlikult osaleda tegevuses, mille eesmärk või tagajärg on kõrvalehoidmine käesolevas otsuses sätestatud meetmetest.

Artikkel 11

Lepingu või tehingu puhul, mille täitmist on otseselt või kaudselt, tervikuna või osaliselt mõjutanud käesoleva otsusega kehtestatud meetmed, ei rahuldata ühtki nõuet, sealhulgas hüvitisnõuet ega muud samalaadset nõuet, nagu tasaarvestusnõue või tagatisnõue, eelkõige nõuet, mille eesmärk on mis tahes vormis võlakirja, tagatise või hüvitise, eelkõige finantstagatise või kahjuhüvitise pikendamine või väljamaksmine, kui selle esitajaks on

a) I ja II lisas loetletud füüsiline või juriidiline isik, üksus või asutus;

b) füüsiline või juriidiline isik, üksus või asutus, kes tegutseb mõne punktis a osutatud isiku, üksuse või asutuse kaudu või tema nimel.

Artikkel 12

Käesolevas otsuses sätestatud meetmete võimalikult suure mõju tagamiseks julgustab liit kolmandaid riike võtma käesolevas otsuses sisalduvatega sarnaseid piiravaid meetmeid.

▼M3

Artikkel 13

▼M8

Käesolevat otsust kohaldatakse kuni 14. novembrini 2021.

▼M3

Käesolevat otsust vaadatakse jooksvalt läbi. Asjakohasel juhul pikendatakse selle kehtivust või muudetakse seda, kui nõukogu leiab, et selle eesmärke ei ole saavutatud.

▼B

Artikkel 14

Käesolev otsus jõustub selle Euroopa Liidu Teatajas avaldamise päeval.

▼M8









I LISA

Artikli 6 lõikes 1 ja artikli 7 lõikes 1 osutatud füüsiliste ja juriidiliste isikute, üksuste ja asutuste loetelu







Nimi Tuvastamisandmed Põhjused Loetellu kandmise kuupäev 1. Néstor Luis REVEROL TORRES Sünniaeg: 28. oktoober 1964 Sugu: mees Alates 2016. aastast sise-, justiits- ja rahuminister. 2019. aasta aprillis määrati ka riiklike ehitustööde ja teenuste eest vastutavaks asepresidendiks ning riigi elektriettevõtte Corporación Eléctrica Nacional juhtivsekretäriks. Endine Bolívari rahvuskaardi kindralkomandör, ülendati 2020. aasta augustis Bolívari rahvuskaardi ülemkindraliks. Vastutab temale alluvate julgeolekujõudude poolt toime pandud inimõiguste raskete rikkumiste, sealhulgas (poliit)vangide piinamise eest ning demokraatliku opositsiooni allasurumise eest Venezuelas, sealhulgas poliitiliste meeleavalduste keelamise ja mahasurumise eest. 22.1.2018 2. Gustavo Enrique GONZÁLEZ LÓPEZ Sünniaeg: 2. november 1960 Sugu: mees Nimetati 30. aprillil 2019 uuesti Bolívari riikliku luureteenistuse (SEBIN) juhiks. 8. jaanuarist 2019 kuni 30. aprillini 2019 presidendi julgeoleku- ja luurenõunik ning SEBINi juht kuni 2018. aasta oktoobrini. SEBINi juhina vastutab inimõiguste raskete rikkumiste (sealhulgas meelevaldne kinnipidamine, ebainimlik ja alandav kohtlemine ning piinamine) eest ning kodanikuühiskonna ja demokraatliku opositsiooni allasurumise eest Venezuelas. 22.1.2018 3. Tibisay LUCENA RAMÍREZ Sünniaeg: 26. aprill 1959 Sugu: naine Riikliku valimisnõukogu (Consejo Nacional Electoral või CNE) esinaine ajavahemikus 2006. aasta aprillist 2020. aasta juunini. Tema tegevus ja poliitika õõnestasid demokraatiat ja õigusriigi põhimõtteid Venezuelas. Ta ei taganud muu hulgas CNE rolli erapooletu ja sõltumatu institutsioonina, nagu on ette nähtud Venezuela põhiseaduses. Sellega aitas ta kaasa põhiseadusliku kogu loomisele ja Nicolás Maduro tagasivalimisele 2018. aasta mai presidendivalimistel, mis ei olnud vabad ega õiglased. 22.1.2018 4. Antonio José BENAVIDES TORRES Sünniaeg: 13. juuni 1961 Sugu: mees Pealinna piirkonna (Distrito Capital) ülem kuni 2018. aasta jaanuarini. Kuni 21. juunini 2017 Bolívari rahvuskaardi kindralkomandör. Seotud kodanikuühiskonna ja demokraatliku opositsiooni allasurumisega Venezuelas ning vastutab temale alluva Bolívari rahvuskaardi poolt toime pandud inimõiguste raskete rikkumiste eest. Tema tegevus ja poliitika Bolívari rahvuskaardi ülemjuhatajana, sealhulgas asjaolu, et Bolívari rahvuskaart võttis endale korrapidamise tsiviilisikute demonstratsioonide üle ning avaldas avalikult toetust sellele, et sõjaväekohtutel peaks olema kohtulik võim tsiviilisikute üle, õõnestas õigusriigi põhimõtteid Venezuelas. 22.1.2018 5. Maikel José MORENO PÉREZ Sünniaeg: 12. detsember 1965 Sugu: mees Venezuela ülemkohtu (Tribunal Supremo de Justicia) esimees ja endine aseesimees. Nendes ametites toetas ja soodustas ta valitsuse tegevust ja poliitikat, mis õõnestasid demokraatiat ja õigusriigi põhimõtteid Venezuelas, ning vastutab tegevuse ja avalduste eest, millega võeti seadusevastaselt üle rahvuskogu pädevus, sealhulgas riikliku valimisnõukogu (CNE) liikmete ametisse nimetamise eest 2020. aasta juunis ning kolme opositsioonipartei juhatuse tegevuse peatamise ja nende juhatuste asendamise eest 2020. aasta juunis ja juulis. 22.1.2018 6. Tarek William SAAB HALABI Sünniaeg: 10. september 1963 Sünnikoht: El Tigre, Anzoátegui osariik, Venezuela Sugu: mees Venezuela riigiprokurör, kelle nimetas ametisse põhiseaduslik kogu. Selles ametis ning oma varasemates ametites ombudsmani ja vabariikliku moraalinõukogu esimehena õõnestas ta demokraatiat ja õigusriigi põhimõtteid Venezuelas, toetades avalikult valitsuse oponentide suhtes võetud meetmeid ning rahvuskogu pädevuse seadusevastast ülevõtmist. 22.1.2018 7. Diosdado CABELLO RONDÓN Sünniaeg: 15. aprill 1963 Sugu: mees Põhiseadusliku kogu president ning Venezuela Ühendatud Sotsialistliku Partei (PSUV) esimene asepresident. Seotud demokraatia ja õigusriigi põhimõtete õõnestamisega Venezuelas, kasutades muu hulgas meediakanaleid poliitilise opositsiooni, teiste meediakanalite ja kodanikuühiskonna avalikuks ründamiseks ja ähvardamiseks. 22.1.2018 8. Tareck Zaidan EL-AISSAMI MADDAH Sünniaeg: 12. november 1974 Sugu: mees Presidendi asetäitja majandusküsimustes ning nafta-, tööstus- ja tootmisminister. Venezuela endise asepresidendina, kelle ülesandeks on teostada järelevalvet Bolívari riikliku luureteenistuse (SEBIN) juhtimise üle, vastutab El-Aissami selle organisatsiooni poolt toime pandud inimõiguste raskete rikkumiste, sealhulgas meelevaldsete kinnipidamiste, poliitilistel alustel toimunud uurimiste, ebainimliku ja alandava kohtlemise ning piinamiste eest. Samuti vastutab ta niisuguse poliitika ja tegevuste (sealhulgas poliitiliste meeleavalduste keelamine) soodustamise ja elluviimise eest, mis õõnestavad demokraatiat ja õigusriigi põhimõtteid Venezuelas, ning selle eest, et tema juhtimisel rakendatakse president Maduro „riigipöördevastaseid meetmeid”, mis on võtnud sihikule kodanikuühiskonna ja demokraatliku opositsiooni. 25.6.2018 9. Sergio José RIVERO MARCANO Sünniaeg: 8. november 1964 Sugu: mees Venezuela relvajõudude (FANB) peainspektor, kuni 16. jaanuarini 2018 Bolívari rahvuskaardi ülemjuhataja. Seotud kodanikuühiskonna ja demokraatliku opositsiooni represseerimisega Venezuelas ning vastutab temale allunud Bolívari rahvuskaardi poolt toime pandud inimõiguste raskete rikkumiste, sealhulgas ülemäärase jõu kasutamise ning kodanikuühiskonna- ja opositsiooni esindajate meelevaldse kinnipidamise ja väärkohtlemise eest. Tema tegevus ja poliitika Bolívari rahvuskaardi ülemjuhatajana (sealhulgas Bolívari rahvuskaardi rünnakud demokraatlikult valitud rahvuskogu liikmete vastu ja ähvardused ajakirjanikele, kes teavitasid avalikkust pettustest, mis leidsid aset ebaseadusliku põhiseadusliku kogu valimistel) õõnestasid demokraatiat ja õigusriigi põhimõtteid Venezuelas. 25.6.2018 10. Jesús Rafael SUÁREZ CHOURIO Sünniaeg: 19. juuli 1962 Sugu: mees Venezuela armee kindralkomandör. Endine Venezuela armee ülemjuhataja peastaabi ülem, endine Venezuela keskosa ühtse kaitsepiirkonna (REDI Central) komandör. Vastutab temale Venezuela armee ülemjuhataja ametis olemise ajal allunud vägede poolt toime pandud inimõiguste raskete rikkumiste, sealhulgas ülemäärase jõu kasutamise ning kinnipeetavate väärkohtlemise eest. Ründas demokraatlikku opositsiooni ja toetas sõjakohtute kasutamist kohtupidamiseks tsiviilisikutest meeleavaldajate üle. 25.6.2018 11. Iván HERNÁNDEZ DALA Sünniaeg: 18. mai 1966 Sugu: mees Alates 2014. aasta jaanuarist sõjalise vastuluure peadirektoraadi (DGCIM) juht, alates 2015. aasta septembrist presidendi ihukaitse ülem. Iván Hernández Dala vastutab temale DGCIMi juhina allunud üksuse liikmete poolt toime pandud inimõiguste raskete rikkumiste ning kodanikuühiskonna ja demokraatliku opositsiooni suhtes toime pandud repressioonide, sealhulgas ülemäärase jõu kasutamise ja kinnipeetavate väärkohtlemise eest. 25.6.2018 12. Delcy Eloina RODRÍGUEZ GÓMEZ Sünniaeg: 18. mai 1969 Sugu: naine Venezuela asepresident, ebaseadusliku põhiseadusliku kogu endine president ja põhiseadusliku kogu loomise eesmärgil presidendi juurde loodud komisjoni endine liige. Tema tegevus presidendi juurde loodud komisjonis ja selle järel ebaseadusliku põhiseadusliku kogu presidendina (mille tulemusel võeti muu hulgas seadusevastaselt üle rahvuskogu pädevus ja rakendati seda opositsiooni ründamiseks, et takistada opositsiooni osalemist poliitilises protsessis) õõnestas demokraatiat ja õigusriigi põhimõtteid Venezuelas. 25.6.2018 13. Elías José JAUA MILANO Sünniaeg: 16. detsember 1969 Sugu: mees Endine haridusminister. Ebaseadusliku põhiseadusliku kogu loomise eesmärgil presidendi juurde loodud komisjoni endine esimees. Ebaseadusliku põhiseadusliku kogu loomist juhtinud isikuna vastutab demokraatia ja õigusriigi põhimõtete õõnestamise eest Venezuelas. 25.6.2018 14. Sandra OBLITAS RUZZA Sünniaeg: 7. juuni 1969 Sugu: naine Universidad Bolivariana de Venezuela rektor. Riikliku valimisnõukogu (CNE) endine aseesinaine ning valimisnimekirjade ja rahvastikuregistri komisjoni endine esinaine. Vastutab CNE tegevuse eest, millega õõnestati demokraatiat Venezuelas ning millega muu hulgas hõlbustati ebaseadusliku põhiseadusliku kogu loomist ning valimisprotsessiga manipuleerimist. 25.6.2018 15. Freddy Alirio BERNAL ROSALES Sünniaeg: 16. juuni 1962 Sünnikoht: San Cristóbal, Táchira osariik, Venezuela Sugu: mees Kohaliku tarne- ja tootmiskomitee (CLAP) riikliku kontrollikeskuse ülem ning Táchira osariigi protektor. Samuti Bolívari riikliku luureteenistuse (SEBIN) peakomissar. CLAPi ülema ja Táchira osariigi protektorina on tema käsutuses eriväed (FAES) ning tal on võimalik mõjutada kohtunike ja prokuröride ametisse nimetamist. Vastutab CLAP programmi raames kauba jagamise ja seeläbi valijatega manipuleerimise kaudu demokraatia õõnestamise eest. Lisaks vastutab ta SEBINi peakomissari ametikohal toime pandud tegevuse tõttu inimõiguste raskete rikkumiste, näiteks meelevaldsete kinnipidamiste eest. 25.6.2018 16. Katherine Nayarith HARRINGTON PADRÓN Sünniaeg: 12. november 1974. detsember 1971 Sugu: naine Peaprokuröri asetäitja (nimetatakse ka asepeaprokuröriks) alates 2017. aasta juulist kuni 2018. aasta oktoobrini. Nimetati peaprokuröri asetäitjaks rahvuskogu asemel ülemkohtu poolt, millega rikuti põhiseadust. Vastutab demokraatia ja õigusriigi põhimõtete õõnestamise eest Venezuelas, muu hulgas seetõttu, et esitas poliitiliselt motiveeritud süüdistusi ning ei uurinud väidetavaid Maduro režiimi poolt toime pandud inimõiguste rikkumise juhtumeid. 25.6.2018 17. Socorro Elizabeth HERNÁNDEZ HERNÁNDEZ Sünniaeg: 11. märts 1952 Sugu: naine Kuni 12. juunini 2020 riikliku valimisnõukogu (CNE) liige (rektor) ning riikliku valimiskomisjoni (JNE) liige. Vastutab niisuguste CNE tegevuste eest, millega õõnestati demokraatiat Venezuelas ning mille raames hõlbustati muu hulgas ebaseadusliku põhiseadusliku kogu loomist ning valimisprotsessiga manipuleerimist seoses presidendi tagandamisreferendumi tühistamisega 2016. aastal, kubernerivalimiste edasi lükkamisega 2016. aastal ning valimisjaoskondade asukoha muutmisega lühikese etteteatamisega 2017. aastal vahetult kubernerivalimiste eel. 25.6.2018 18. Xavier Antonio MORENO REYES Sugu: mees Riikliku valimisnõukogu (CNE) peasekretär alates 2009. aastast kuni 2020. aasta juunini. Vastutab sellel ametikohal CNE otsuste heakskiitmise eest, millega õõnestati demokraatiat Venezuelas ning millega muu hulgas hõlbustati ebaseadusliku põhiseadusliku kogu loomist ning valimisprotsessiga manipuleerimist. 25.6.2018 19. Néstor Neptali BLANCO HURTADO Sünniaeg: 26. september 1982 Identifitseerimisnumber: V‐15222057 Sugu: mees Bolívari rahvuskaardi (GNB) major, tegutses vähemalt alates 2017. aasta detsembrist koos sõjalise vastuluure peadirektoraadi (Dirección General de Contrainteligencia Militar (DGCIM)) liikmetega. Vastutab inimõiguste raskete rikkumiste, sealhulgas piinamise, ülemäärase jõu kasutamise ja kinnipeetavate väärkohtlemise eest DGCIMi rajatistes. 27.9.2019 20. Rafael Ramón BLANCO MARRERO Sünniaeg: 28. veebruar 1968 Identifitseerimisnumber: V-6250588 Sugu: mees Sõjalise vastuluure peadirektoraadi (Dirección General de Contrainteligencia Militar (DGCIM)) asedirektor vähemalt 2018. aasta detsembrist ning Venezuela armee diviisikindral alates 5. juulist 2019. Vastutab tema alluvuses olnud DGCIMi ametnike poolt toime pandud inimõiguste raskete rikkumiste, sealhulgas piinamise, ülemäärase jõu kasutamise ja DGCIMi rajatistes kinnipeetavate väärkohtlemise eest. Seotud kapten Acosta surmaga. 27.9.2019 21. Carlos Alberto CALDERÓN CHIRINOS Identifitseerimisnumber: V‐10352300 Sugu: mees Kõrge ametiisik (kasutatud nimetusi „komissar”, „direktor”, „peadirektor”) Bolívari riiklikus luureteenistuses (SEBIN). Vastutab inimõiguste raskete rikkumiste, sealhulgas piinamise, ülemäärase jõu kasutamise ja kinnipeetavate väärkohtlemise eest SEBINi rajatistes. Eelkõige korraldati tema osalusel ja vastutusel SEBINi vanglas El Helicoides kinnipeetavate piinamist ning julma, ebainimlikku ja alandavat kohtlemist. 27.9.2019 22. Alexis Enrique ESCALONA MARRERO Sünniaeg: 12. oktoober 1962 Sugu: mees Organiseeritud kuritegevuse ja terrorismi rahastamise vastase võitluse riikliku ameti tegevjuht ajavahemikus 2018. aasta jaanuarist kuni 2019. aasta maini. Riikliku väljapressimise- ja inimröövi vastase võitluse komando (Comando Nacional Antiextorsión y Secuestro (CONAS)) riiklik ülem ajavahemikus 2014–2017. Vastutab tema alluvuses olnud CONASi liikmete poolt toime pandud inimõiguste raskete rikkumiste, sealhulgas piinamise, ülemäärase jõu kasutamise ja kinnipeetavate väärkohtlemise eest. Samuti vastutab tema alluvuses olnud CONASi liikmete poolt kodanikuühiskonna represseerimise eest. 27.9.2019 23. Rafael Antonio FRANCO QUINTERO Sünniaeg: 14. oktoober 1973 Identifitseerimisnumber: V-11311672 Sugu: mees Bolívari riikliku luureteenistuse (SEBIN) agent. Maiquetía rahvusvahelise lennujaama turvaülem. Juhtis vähemalt 2017. aastast 2018. aasta detsembrini sõjalise vastuluure peadirektoraadi (Dirección General de Contrainteligencia Militar (DGCIM)) uurimisi. Vastutab tema alluvuses olnud DGCIMi liikmete poolt toime pandud inimõiguste raskete rikkumiste, sealhulgas piinamise, ülemäärase jõu kasutamise ja DGCIMi rajatistes kinnipeetavate väärkohtlemise eest. Samuti vastutab tema alluvuses olnud DGCIMi liikmete poolt kodanikuühiskonna ja demokraatliku opositsiooni esindajate represseerimise eest. Seotud kapten Acosta surmaga. 27.9.2019 24. Alexander Enrique GRANKO ARTEAGA Sünniaeg: 25. märts 1981 Identifitseerimisnumber: V-14970215 Sugu: mees Sõjalise vastuluure peadirektoraadi (Dirección General de Contrainteligencia Militar (DGCIM)) eriasjade osakonna (DAE) juhataja (direktor). Ülendati Bolívari rahvuskaardi kolonelleitnandi auastmesse 1. juulil 2020. Vastutab tema enda ja tema alluvuses olnud DGCIMi ametnike poolt toime pandud inimõiguste raskete rikkumiste, sealhulgas piinamise ja ülemäärase jõu kasutamise eest, mis põhjustas inimeste surma või vigastusi, ja DGCIMi rajatistes kinnipeetavate väärkohtlemise eest. Samuti vastutab tema alluvuses olnud DGCIMi liikmete poolt toime pandud kodanikuühiskonna esindajate represseerimise eest ning on selliste repressioonidega otseselt seotud. Seotud kapten Acosta surmaga. 27.9.2019 25. Hannover Esteban GUERRERO MIJARES Sünniaeg: 14. jaanuar 1971 Sugu: mees Juhtis vähemalt 2019. aasta aprillist kuni 2019. aasta augustini sõjalise vastuluure peadirektoraadi (Dirección General de Contrainteligencia Militar (DGCIM)) uurimisi. Selles ametis kuulus tema järelevalve alla Boleitas asuv DGCIMi rajatis. Vastutab tema enda ja tema alluvuses olnud DGCIMi liikmete poolt toime pandud inimõiguste raskete rikkumiste, sealhulgas piinamise, ülemäärase jõu kasutamise ja kinnipeetavate väärkohtlemise eest, eelkõige Boleitas. Seotud kapten Acosta surmaga. 27.9.2019 26. José Adelino ORNELAS FERREIRA Teise nimega: José Adelino ORNELLA FERREIRA/José Adelino ORNELLAS FERREIRA Sünniaeg: 14. detsember 1964 Sünnikoht: Caracas, Distrito Capital, Venezuela Identifitseerimisnumber: V-7087964 Sugu: mees Riikliku kaitsenõukogu peasekretär alates 26. juulist 2019 ja ülemjuhataja peastaabi ülem alates 2020. aasta septembrist. Pealinna ühtse strateegilise kaitsepiirkonna (REDI Capital) endine komandör, Venezuela Bolívari riiklike relvajõudude operatiiv- ja strateegilise juhtimisüksuse (CEOFANB) endine staabiülem ja endine ülema asetäitja. Nendes ametites on ta toetanud ja hõlbustanud niisugust Venezuela valitsuse tegevust ja poliitikat, mis on õõnestanud demokraatiat ja õigusriigi põhimõtteid Venezuelas. Vastutab inimõiguste raskete rikkumiste ning kodanikuühiskonna ja demokraatliku opositsiooni represseerimise eest Venezuelas, muu hulgas humanitaarabi andmise takistamise ja ülemäärase jõu kasutamise eest Bolívari relvajõudude (FANB) poolt ja tema alluvuses olevate vägede, sealhulgas ühtse strateegilise kaitsepiirkonna (REDI), ühtse kaitseoperatsioonide tsooni (ZODI) ja Bolívari rahvuskaardi poolt. 29.6.2020 27. Gladys del Valle REQUENA Sünniaeg: 9. november 1952 Sünnikoht: Puerto Santo, Sucre, Venezuela Identifitseerimisnumber: V-4114842 Sugu: naine Tunnustamata põhiseadusliku kogu (ANC) liige ja alates 26. oktoobrist 2018 selle teine asepresident. Olles nimetatud kogus juhtival ametikohal, on ta õõnestanud demokraatiat ja õigusriigi põhimõtteid Venezuelas, kirjutades muu hulgas alla dekreedile, millega võeti Venezuela rahvuskogu presidendilt Juan Guaidólt parlamentaarne puutumatus. 29.6.2020 28. Tania Valentina DÍAZ GONZÁLEZ Sünniaeg: 18. juuni 1963 Sünnikoht: Caracas, Distrito Capital, Venezuela Identifitseerimisnumber: V-6432672 Sugu: naine Tunnustamata põhiseadusliku kogu (ANC) liige ja alates 4. jaanuarist 2018 selle esimene asepresident. Olles nimetatud kogus juhtival ametikohal, on ta õõnestanud demokraatiat ja õigusriigi põhimõtteid Venezuelas, kirjutades muu hulgas alla dekreedile, millega võeti Venezuela rahvuskogu presidendilt Juan Guaidólt parlamentaarne puutumatus. 29.6.2020 29. Elvis Eduardo HIDROBO AMOROSO Sünniaeg: 4. august 1963 Sünnikoht: Caracas, Distrito Capital, Venezuela Identifitseerimisnumber: V-7659695 Sugu: mees Riigikontrolör alates 23. oktoobrist 2018 ning tunnustamata põhiseadusliku kogu endine esimene ja teine asepresident. Juhtides muu hulgas ebaseaduslikku põhiseaduslikku kogu, allkirjastades nn vihkamisvastase seaduse, õigustades seaduslikult valitud opositsiooni kuuluva kuberneri ametist kõrvaldamist ning keelates Juan Guaidól kandideerida mis tahes avalikule ametikohale, on ta õõnestanud demokraatiat ja õigusriigi põhimõtteid Venezuelas. 29.6.2020 30. Juan José MENDOZA JOVER Sünniaeg: 11. märts 1969 Sünnikoht: Trujillo, Venezuela Aadress: Arnoldo Gabaldón, Candelaria, Edo. Trujillo Identifitseerimisnumber: V-9499372 Sugu: mees Venezuela ülemkohtu (Tribunal Supremo de Justicia) teine aseesimees ja ülemkohtu põhiseaduskoja esimees alates 24. veebruarist 2017. Tema tegevus on õõnestanud demokraatiat ja õigusriigi põhimõtteid Venezuelas, muu hulgas seetõttu, et ta on viimase kahe aasta jooksul teinud mitu kohtuotsust, mis on piiranud või kahjustanud Venezuela demokraatlikult valitud seadusandliku organi, rahvuskogu põhiseaduslikke volitusi. 29.6.2020 31. Jorge Elieser MÁRQUEZ MONSALVE Sünniaeg: 20. veebruar 1971 Sünnikoht: Caracas, Venezuela Identifitseerimisnumber: V-8714253 Sugu: mees Alates 7. augustist 2017 riikliku telekommunikatsioonikomisjoni (CONATEL) peadirektor. Tema tegevus on õõnestanud demokraatiat ja õigusriigi põhimõtteid Venezuelas, sealhulgas piiranud tõsiselt Venezuela rahva õigust ajakirjandusvabadusele, sõnavabadusele ja teabele. Ta kasutas CONATELi erivolitusi, et vaigistada režiimivastast kriitikat ja dissidente, blokeerides, filtreerides ja tõkestades veebisaite, tühistades olemasolevaid raadio- ja telejaamade litsentse ning keeldudes väljastamast neile uusi litsentse. 29.6.2020 32. Farik Karin MORA SALCEDO Identifitseerimisnumber: V-8608523 Sugu: mees Venezuela esimese astme kohtu esimese erikohtu prokurör, kelle kontor asub sõjalise vastuluure peadirektoraadis (Dirección General de Contrainteligencia Militar (DGCIM)). Tema tegevus on õõnestanud demokraatiat ja õigusriigi põhimõtteid Venezuelas, sealhulgas poliitiliselt motiveeritud süüdistuste esitamise tõttu, mille tulemusel peeti meelevaldselt kinni rahvuskogu liikmeid ja teisi Maduro režiimi vastaseid ametnikke. 29.6.2020 33. Dinorah Yoselin BUSTAMANTE PUERTA Sünniaeg: 14. jaanuar 1975 Identifitseerimisnumber: V-10002096 Sugu: naine Venezuela esimese astme kohtu esimese erikohtu prokurör, kelle kontor asub sõjalise vastuluure peadirektoraadis (Dirección General de Contrainteligencia Militar (DGCIM)). Tema tegevus on õõnestanud demokraatiat ja õigusriigi põhimõtteid Venezuelas, sealhulgas poliitiliselt motiveeritud süüdistuste esitamise tõttu, mille tulemusel peeti meelevaldselt kinni rahvuskogu liikmeid ja teisi Maduro režiimi vastaseid ametnikke. 29.6.2020 34. Luis Eduardo PARRA RIVERO Sünniaeg: 7. juuli 1978 Identifitseerimisnumber: V-14211633 Sugu: mees Rahvuskogu liige ja selle ebaseaduslikult valitud president. Rahvuskogu liikmena lavastas ta 5. jaanuaril 2020 oma valimise rahvuskogu presidendiks, õõnestades sellega demokraatiat ja õigusriigi põhimõtteid Venezuelas. Valimised toimusid ajal, mil sõjaväepolitsei blokeeris mitme parlamendiliikme sissepääsu rahvuskogu ruumidesse ja kvoorumit ei saavutatud. Seetõttu pidid opositsiooniliikmed kokku saama väljaspool rahvuskogu ruume, et Juan Guaidó tagasi presidendiks valida. Peatselt pärast Parra lavastatud valimist väljendasid Maduro ja tunnustamata põhiseaduslik kogu režiimi poliitilise partei (PSUV) toetusel heameelt Parra valimise üle. 29.6.2020 35. Franklyn Leonardo DUARTE Sünniaeg: 15. mai 1977 Identifitseerimisnumber: V-3304045 Sugu: mees Rahvuskogu liige ja selle ebaseaduslikult valitud esimene asepresident. Rahvuskogu liikmena lavastas ta 5. jaanuaril 2020 oma valimise rahvuskogu esimeseks asepresidendiks, õõnestades sellega demokraatiat ja õigusriigi põhimõtteid Venezuelas. Valimised toimusid ajal, mil sõjaväepolitsei blokeeris mitme parlamendiliikme sissepääsu rahvuskogu ruumidesse ja kvoorumit ei saavutatud. Seetõttu pidid opositsiooniliikmed kokku saama väljaspool rahvuskogu ruume, et Juan Guaidó tagasi presidendiks valida. Peatselt pärast Duarte lavastatud valimist väljendasid Maduro ja tunnustamata põhiseaduslik kogu režiimi poliitilise partei (PSUV) toetusel heameelt rahvuskogu juhatuse valimise üle. 29.6.2020 36. José Gregorio NORIEGA FIGUEROA Sünniaeg: 21. veebruar 1969 Identifitseerimisnumber: V-8348784 Sugu: mees Rahvuskogu liige ja selle ebaseaduslikult valitud teine asepresident. Erakonna Voluntad Popular ajutise juhatuse ebaseaduslikult ametisse nimetatud direktor. Rahvuskogu liikmena lavastas ta 5. jaanuaril 2020 oma valimise rahvuskogu teiseks asepresidendiks, õõnestades sellega demokraatiat ja õigusriigi põhimõtteid Venezuelas. Valimised toimusid ajal, mil sõjaväepolitsei blokeeris mitme parlamendiliikme sissepääsu rahvuskogu ruumidesse ja kvoorumit ei saavutatud. Seetõttu pidid opositsiooniliikmed kokku saama väljaspool rahvuskogu ruume, et Juan Guaidó tagasi presidendiks valida. Peatselt pärast Noriega lavastatud valimist väljendasid Maduro ja tunnustamata põhiseaduslik kogu režiimi poliitilise partei (PSUV) toetusel heameelt rahvuskogu juhatuse valimise üle. 2020. aasta juulis võttis Noriega, keda abistas Venezuela ülemkohus (Tribunal Supremo de Justicia (TSJ)), ebaseaduslikult üle erakonna Voluntad Popular juhtimise, õõnestades sellega veelgi demokraatiat Venezuelas. 29.6.2020 ▼M9 37. Remigio CEBALLOS ICHASO Sünniaeg: 1. mai 1963 Identifitseerimisnumber: V-6557495 Sugu: mees Venezuela Bolívari riiklike relvajõudude operatiiv- ja strateegilise juhtimisüksuse komandör (Comando Estratégico Operacional Fuerzas Armadas Nacionales Bolivarianas (CEOFANB)) alates 2017. aasta juunist, tegemist on Venezuela relvajõudude kõrgeima organiga. CEOFANB kontrollib Bolívari riiklikke relvajõudusid ja Bolívari rahvuskaarti. CEOFANB vastutab ka meeleavalduste korral toimuvate FANB sekkumiste koordineerimise eest. Vastutab CEOFANBi komandörina FANB ametnike ja tema alluvuses olnud relvajõudude, sealhulgas Bolívari rahvuskaardi poolt toime pandud inimõiguste raskete rikkumiste, sealhulgas ülemäärase jõu kasutamise ning ebainimliku ja alandava kohtlemise eest. Erinevate allikate, sealhulgas Venezuela Bolívari Vabariigis läbiviidava sõltumatu rahvusvahelise teabekogumismissiooni kohaselt panevad FANB ja Bolívari rahvuskaart toime inimõiguste rikkumisi. 22.2.2021 38. Omar José PRIETO FERNÁNDEZ Sünniaeg: 25. mai 1969 Identifitseerimisnumber: V-9761075 Sugu: mees Zulia osariigi kuberner alates 2017. aasta detsembrist. Sellel ametikohal on ta Zulia osariigis õõnestanud demokraatiat ja õigusriigi põhimõtteid. Tunnustamata põhiseaduslik kogu (ANC) vannutas ta ametisse pärast seda kui valimiste õiguspärane võitja keeldus sellest, et ANC ta ametisse vannutaks. Omar José Prieto Fernández toetas aktiivselt rahvuskogu mittedemokraatlikke valimisi, mis toimusid 6. detsembril 2020. Lisaks ähvardas ta Zulia osariigis opositsioonijuhte „koduvisiitide“ korraldamisega ning lubas kuulutada Zulia osariigi iseseisvaks, kui võimule asub Juan Guaidó juhitud ajutine valitsus. 22.2.2021 39. José Dionisio BRITO RODRÍGUEZ Sünniaeg: 15. jaanuar 1971 Identifitseerimisnumber: V-8263861 Sugu: mees Mittedemokraatlikult valitud rahvuskogu liige ning 2015. aastal valitud rahvuskogu liikmete poolt „vabariigi vastu toimepandud tegusid“ uuriva parlamendikomisjoni esimees. Lisaks sai José Dionisio Brito Rodríguez ebaseaduslikult opositsioonierakonna Primero Justicia juhiks, mille aluseks oli ülemkohtu 2020. aasta juunis tehtud otsus. 2019. aastal visati ta korruptsioonisüüdistuste tõttu Primero Justicia ridadest välja. Lisaks osales ta rahvuskogu liikmena 5. jaanuaril 2020 ebaseaduslikel valimistel, mille tulemusel sai Luis Eduardo Parra Rivero rahvuskogu presidendiks, õõnestades sellega demokraatiat ja õigusriigi põhimõtteid Venezuelas. Valimised toimusid ajal, mil sõjaväepolitsei blokeeris mitme parlamendiliikme sissepääsu rahvuskogu ruumidesse ja kvoorumit ei saavutatud. Seetõttu pidid opositsiooniliikmed kokku saama väljaspool rahvuskogu ruume, et Juan Guaidó tagasi presidendiks valida. Seega on tema tegevus õõnestanud demokraatiat ja õigusriigi põhimõtteid Venezuelas. 22.2.2021 40. José Bernabé GUTIÉRREZ PARRA Sünniaeg: 21. detsember 1952 Identifitseerimisnumber: V-1565144 Sugu: mees Mittedemokraatlikult valitud rahvuskogu liige ning opositsioonierakonna Acción Democrática ebaseaduslik juht. José Bernabé Gutiérrez Parra saavutas opositsioonierakonna Acción Democrática üle ebaseadusliku kontrolli ülemkohtu poolt 2020. aasta juunis tehtud otsuse alusel. Vastupidiselt erakonna senisele seisukohale osales Gutiérrez Parra koos Acción Democrática’ga rahvuskogu mittedemokraatlikel valimistel, mis toimusid 6. detsembril 2020. Gutiérrez Parra muutis erakonna seisukohta, kasutas selle sümboleid ning osales valimistel ja sellistel avalikel üritustel nagu teledebatid. Acción Democrática seaduslikud liikmed viskasid Gutiérrez Parra erakonnast välja ning määratlesid tema tegevuse vandenõu ja reetmisena. Seega on tema tegevus õõnestanud demokraatiat ja õigusriigi põhimõtteid Venezuelas. 22.2.2021 41. Luis Fernando DAMIANI BUSTILLOS Sünniaeg: 27. aprill 1946 Sugu: mees Ülemkohtu (Tribunal Supremo de Justicia) põhiseaduskoja kohtunik. Vastutab ülemkohtu põhiseaduskoja liikmena tegevuste, avalduste ja kohtuotsuste eest, millega võeti seadusevastaselt üle rahvuskogu põhiseaduslikud volitused ja õõnestati opositsiooni valimisõigusi, sealhulgas riikliku valimisnõukogu (Consejo Nacional Electoral) liikmete ühepoolse ametisse nimetamise eest 2020. aasta juunis ülemkohtu poolt ning kolme peamise demokraatliku opositsioonipartei juhatuse tegevuse peatamise ja nende juhatuste ühepoolse asendamise eest 2020. aasta juunis ja juulis. Seega on tema tegevus õõnestanud demokraatiat ja õigusriigi põhimõtteid Venezuelas ning ta on aidanud ja hõlbustanud täitevvõimul õõnestada demokraatiat ja õigusriigi põhimõtteid. 22.2.2021 42. Lourdes Benicia SUÁREZ ANDERSON Sünniaeg: 7. märts 1965 Sugu: naine Ülemkohtu (Tribunal Supremo de Justicia) põhiseaduskoja kohtunik. Vastutab ülemkohtu põhiseaduskoja liikmena tegevuste, avalduste ja kohtuotsuste eest, millega võeti seadusevastaselt üle rahvuskogu põhiseaduslikud volitused ja õõnestati opositsiooni valimisõigusi, sealhulgas riikliku valimisnõukogu (Consejo Nacional Electoral) liikmete ühepoolse ametisse nimetamise eest 2020. aasta juunis ülemkohtu poolt ning kolme peamise demokraatliku opositsioonipartei juhatuse tegevuse peatamise ja nende juhatuste ühepoolse asendamise eest 2020. aasta juunis ja juulis. Seega on tema tegevus õõnestanud demokraatiat ja õigusriigi põhimõtteid Venezuelas ning ta on aidanud ja hõlbustanud täitevvõimul õõnestada demokraatiat ja õigusriigi põhimõtteid. 22.2.2021 43. Calixto Antonio ORTEGA RÍOS Sünniaeg: 12. oktoober 1950 Sugu: mees Ülemkohtu (Tribunal Supremo de Justicia) põhiseaduskoja kohtunik. Vastutab ülemkohtu põhiseaduskoja liikmena tegevuste, avalduste ja kohtuotsuste eest, millega võeti seadusevastaselt üle rahvuskogu põhiseaduslikud volitused ja õõnestati opositsiooni valimisõigusi, sealhulgas riikliku valimisnõukogu (Consejo Nacional Electoral) liikmete ühepoolse ametisse nimetamise eest 2020. aasta juunis ülemkohtu poolt ning kolme peamise demokraatliku opositsioonipartei juhatuse tegevuse peatamise ja nende juhatuste ühepoolse asendamise eest 2020. aasta juunis ja juulis. Seega on tema tegevus õõnestanud demokraatiat ja õigusriigi põhimõtteid Venezuelas ning ta on aidanud ja hõlbustanud täitevvõimul õõnestada demokraatiat ja õigusriigi põhimõtteid. 22.2.2021 44. René Alberto DEGRAVES ALMARZA Sugu: mees Ülemkohtu (Tribunal Supremo de Justicia) põhiseaduskoja kohtunik. Vastutab ülemkohtu põhiseaduskoja liikmena tegevuste, avalduste ja kohtuotsuste eest, millega võeti seadusevastaselt üle rahvuskogu põhiseaduslikud volitused ja õõnestati opositsiooni valimisõigusi, sealhulgas riikliku valimisnõukogu (Consejo Nacional Electoral) liikmete ühepoolse ametisse nimetamise eest 2020. aasta juunis ülemkohtu poolt ning kolme peamise demokraatliku opositsioonipartei juhatuse tegevuse peatamise ja nende juhatuste ühepoolse asendamise eest 2020. aasta juunis ja juulis. Seega on tema tegevus õõnestanud demokraatiat ja õigusriigi põhimõtteid Venezuelas ning ta on aidanud ja hõlbustanud täitevvõimul õõnestada demokraatiat ja õigusriigi põhimõtteid. 22.2.2021 45. Arcadio DELGADO ROSALES Sünniaeg: 23. september 1954 Sugu: mees Ülemkohtu (Tribunal Supremo de Justicia) põhiseaduskoja kohtunik ja asepresident. Vastutab ülemkohtu põhiseaduskoja liikmena tegevuste, avalduste ja kohtuotsuste eest, millega võeti seadusevastaselt üle rahvuskogu põhiseaduslikud volitused ja õõnestati opositsiooni valimisõigusi, sealhulgas riikliku valimisnõukogu (Consejo Nacional Electoral) liikmete ühepoolse ametisse nimetamise eest 2020. aasta juunis ülemkohtu poolt ning kolme peamise demokraatliku opositsioonipartei juhatuse tegevuse peatamise ja nende juhatuste ühepoolse asendamise eest 2020. aasta juunis ja juulis. Seega on tema tegevus õõnestanud demokraatiat ja õigusriigi põhimõtteid Venezuelas ning ta on aidanud ja hõlbustanud täitevvõimul õõnestada demokraatiat ja õigusriigi põhimõtteid. 22.2.2021 46. Carmen Auxiliadora ZULETA DE MERCHÁN Sünniaeg: 13. detsember 1947 Sugu: naine Ülemkohtu (Tribunal Supremo de Justicia) põhiseaduskoja kohtunik. Vastutab ülemkohtu põhiseaduskoja liikmena tegevuste, avalduste ja kohtuotsuste eest, millega võeti seadusevastaselt üle rahvuskogu põhiseaduslikud volitused ja õõnestati opositsiooni valimisõigusi, sealhulgas riikliku valimisnõukogu (Consejo Nacional Electoral) liikmete ühepoolse ametisse nimetamise eest 2020. aasta juunis ülemkohtu poolt ning kolme peamise demokraatliku opositsioonipartei juhatuse tegevuse peatamise ja nende juhatuste ühepoolse asendamise eest 2020. aasta juunis ja juulis. Seega on tema tegevus õõnestanud demokraatiat ja õigusriigi põhimõtteid Venezuelas ning ta on aidanud ja hõlbustanud täitevvõimul õõnestada demokraatiat ja õigusriigi põhimõtteid. 22.2.2021 47. Indira Maira ALFONZO IZAGUIRRE Sünniaeg: 29. aprill 1968 Sünnikoht: La Guaira (La Guaira osariik, Venezuela) Identifitseerimisnumber: V-6978710 Sugu: naine Riikliku valimisnõukogu (Consejo Nacional Electoral (CNE)) esinaine alates 13. juunist 2020. Ülemkohtu (Tribunal Supremo de Justicia (TSJ)) valimiskoja ja täiskogu endine liige, TSJ esimehe teine asetäitja 2015. aastast kuni 24. veebruarini 2017 ning TSJ esimehe asetäitja 24. veebruarist 2017 kuni 12. juunini 2020. TSJ valimiskoja liikmena vastutab Indira Maira Alfonzo Izaguirre 2015. aasta detsembris toimepandud tegevuste eest, mis olid suunatud toona vastvalitud rahvuskogu vastu, mistõttu ei saanud rahvuskogu teostada oma seadusandlikku võimu. Lisaks nõustus ta sellega, et TSJ nimetas ta 2020. aasta juunis ametisse CNE esinaisena, kuigi selline õigus kuulub rahvuskogule. Selles rollis valmistas ta ette ja juhtis 6. detsembril 2020 toimunud rahvuskogu mittedemokraatlikke valimisi ning osales 30. juunil 2020 nende valimistega seotud valimisnormide muutmises. Seega on tema tegevus õõnestanud demokraatiat ja õigusriigi põhimõtteid Venezuelas. 22.2.2021 48. Leonardo Enrique MORALES POLEO Sugu: mees Riikliku valimisnõukogu (Consejo Nacional Electoral (CNE)) asepresident alates 7. augustist 2020 ning poliitilise osalemise ja rahastamise komisjoni president. Ülemkohus (Tribunal Supremo de Justicia) nimetas 7. augustil 2020 Leonardo Enrique Morales Poleo CNE asepresidendiks ning poliitilise osalemise ja rahastamise komisjoni presidendiks, kuigi selline õigus kuulub rahvuskogule. Lisaks osales ta vahetult enne ametisse nimetamist erakonnas Avanzada progresista. CNE liikmena osales ta täiel määral valimisprotsessi juhtimises, mille tulemusel toimusid 6. detsembril 2020 rahvuskogu mittedemokraatlikud valimised. Seega on tema tegevus õõnestanud demokraatiat ja õigusriigi põhimõtteid Venezuelas. 22.2.2021 49. Tania D’AMELIO CARDIET Sünniaeg: 5. detsember 1971 Sünnikoht: Itaalia Kodakondsus: Venezuela Identifitseerimisnumber: V-11691429 Sugu: naine Riikliku valimisnõukogu (Consejo Nacional Electoral (CNE)) liige (rektor) aastatel 2016-2023. CNE endine liige (rektor) aastatel 2010–2016. Tania d’Amelio Cardiet on alates 2010. aastast olnud CNE rektor ning on oma ametikohustuste täitmisega otseselt aidanud õõnestada demokraatiat ja õigusriigi põhimõtteid Venezuelas, sealhulgas valmistades ette 2020. aastal toimunud rahvuskogu mittedemokraatlikke valimisi, osaledes 30. juunil 2020 nende valimistega seotud valimisnormide muutmises ning osaledes 2018. aastal toimunud presidendivalimiste korraldamises ja läbiviimises. Lisaks nõustus d’Amelio Cardiet sellega, et ülemkohus (Tribunal Supremo de Justicia) nimetas ta 2016. aastal ametisse CNE liikmena, kuigi selline õigus kuulub rahvuskogule. 22.2.2021 50. José Miguel DOMÍNGUEZ RAMÍREZ Sünniaeg: 17. oktoober 1979 Identifitseerimisnumber: V-14444352 Sugu: mees Erivägede (Fuerzas de Acciones Especiales (FAES)) direktor alates 6. maist 2019. Endine FAESi peakomissar Táchira osariigis. Lisaks oli José Miguel Domínguez Ramírez Venezuela Bolívari Vabariigi politsei struktuuri kuuluva FAESi operatsioonide direktor. Ta vastutab tema alluvuses olevate FAESi ametiisikute toimepandud inimõiguste raskete rikkumiste ning kodanikuühiskonna ja demokraatliku opositsiooni represseerimise eest Venezuelas. FAES on teatavasti pannud toime kohtuväliseid hukkamisi ja etendanud vägivaldset rolli Maduro poliitiliste oponentide, opositsiooni ja meeleavaldajate vastupanu mahasurumisel, mistõttu on ÜRO inimõiguste ülemvolinik Michelle Bachelet nõudnud FAESi laialisaatmist. Lisaks kuulus Domínguez Ramírez eelnevalt Venezuela julgeolekujõududesse, mis avasid tule 12. veebruaril 2014 meelt avaldanud relvastamata tudengite pihta, mille tulemusel hukkus vähemalt üks tudeng, Bassil Da Costa. 22.2.2021 51. Carlos Ramón Enrique CARVALLO GUEVARA Identifitseerimisnumber: V-10132041 Sugu: mees Sõjalise vastuluure peadirektoraadi (Dirección General de Contrainteligencia Militar (DGCIM)) diviisikindral ja direktori asetäitja alates 21. augustist 2020. Kindral Rafael Ramón Blanco Marrero järeltulija. Carlos Ramón Enrique Carvallo Guevara teenis DGCIMd eelnevalt Los Andesi piirkonnas ja oli Bolívari rahvuskaardis kõrgel ametikohal. Ta vastutab tema alluvuses olnud DGCIMi ametnike poolt Venezuelas toime pandud inimõiguste raskete rikkumiste eest. Venezuela Bolívari Vabariigis läbiviidava sõltumatu rahvusvahelise teabekogumismissiooni poolt hiljuti avaldatud teabes märgitakse, et DGCIM on institutsioon, mis vastutab otseselt inimõiguste raskete rikkumiste eest. 22.2.2021 52. Jesús Emilio VÁSQUEZ QUINTERO Identifitseerimisnumber: V-7422049 Sugu: mees Diviisikindral alates 5. juulist 2019 ja sõjaväeprokuratuuri peaprokurör alates 2017. aasta detsembrist. Sõjaväeprokuratuuri peaprokurörina vastutab demokraatia ja õigusriigi põhimõtete õõnestamise eest Venezuelas. Sõjaväeprokuratuur on seotud relvajõududesisese kohtulikule vastutusele võtmisega ja vahejuhtumite uurimata jätmisega, mille hulka kuulub ka kapten Acosta surm 2019. aastal. Sõjaväe kohtusüsteemi kohaldatakse ka tsiviilelanike suhtes. 22.2.2021 53. Carlos Enrique TERÁN HURTADO Identifitseerimisnumber: V-8042567 Sugu: mees Brigaadikindral alates 5. juulist 2019 ja sõjalise vastuluure peadirektoraadi (Dirección General de Contrainteligencia Militar (DGCIM)) kriminaaluurimiste eridirektoraadi juhataja alates 2019. aastast. Eelnevalt teenis brigaadikindral Carlos Enrique Terán Hurtado Falcóni osariigi politseijuhina ja Táchira osariigi DGCIMi juhina. Ta vastutab tema alluvuses olnud DGCIMi ametnike poolt Venezuelas toime pandud inimõiguste raskete rikkumiste ning kinnipeetavate julma ja ebainimliku kohtlemise eest. Venezuela Bolívari Vabariigis läbiviidava sõltumatu rahvusvahelise teabekogumismissiooni esitatud üksikasjalikus teabes märgitakse, et brigaadikindral Terán Hurtado on vastutavate isikute seas ning on seotud kapten de la Sotta juhtumiga. 22.2.2021 54. Manuel Eduardo PÉREZ URDANETA Sünniaeg: 29. detsember 1960 või 26. mai 1962 Sünnikoht: Cagua, Aragua osariik Identifitseerimisnumber: V-6357038 Passi nr: 001234503 (kaotas kehtivuse 2012. aastal) Sugu: mees Sise- ja justiitsministri asetäitja alates 7. aprillist 2015. Brigaadikindral Manuel Eduardo Pérez Urdaneta on Venezuela sise- ja justiitsministeeriumis üks viiest ministri asetäitjast. Tema pädevusvaldkonda kuuluvad ennetav julgeolek ja avalik turvalisus (Viceministro de prevención y Seguridad Ciudadana). Eelnevalt teenis brigaadikindral Pérez Venezuela Bolívari Vabariigi politsei direktorina. Ta vastutab selles rollis inimõiguste raskete rikkumiste eest, sealhulgas ülemäärase füüsilise jõu kasutamise eest rahumeelsete meeleavaldajate vastu, mille panid toime tema alluvuses olevad Venezuela Bolívari Vabariigi politsei ametiisikud. 22.2.2021 55. Douglas Arnoldo RICO GONZÁLEZ Sünniaeg: 28. september 1969 Identifitseerimisnumber: V-6864238 Sugu: mees Teadus-, karistus- ja kriminaaluurimiskorpuse (Cuerpo de Investigaciones Científicas, Penales y Criminalísticas (CICPC)) direktor alates 5. veebruarist 2016. Eelnevalt teenis ta CICPCi direktori asetäitjana. Ta vastutab tema alluvuses olnud CICPCi ametnike poolt toime pandud inimõiguste raskete rikkumiste eest. Venezuela Bolívari Vabariigis läbiviidava sõltumatu rahvusvahelise teabekogumismissiooni esitatud aruandes märgitakse, et CICPC on institutsioon, mis paneb Venezuelas korrapäraselt toime inimõiguste rikkumisi. 22.2.2021

▼B









II LISA

Artikli 7 lõikes 2 osutatud füüsiliste ja juriidiliste isikute, üksuste ja asutuste loetelu